VVS-energiuddannelsen

VVS-energiuddannelsen er en erhvervsfaglig, teknisk uddannelse, der udbydes af 15 tekniske skoler i følgende byer: Ålborg, Herning, Århus, Esbjerg, Kolding, Åbenrå, Odense, Slagelse, Næstved, Nykøbing Falster, Rønne, Køge, Roskilde, Gladsaxe og Hillerød. Uddannelsen er dermed landsdækkende og det er muligt at gå i gang med vvs-energiuddannelsen i hele landet. 

Som en teknisk erhvervsudddannelse varer vvs-energiuddannelsen typisk 4 år - og en lærling får løn under hele uddannelsen. 

Der er fire specialer: 
 Vvs-energispecialist 
 Ventilationstekniker 
 Vvs-installationstekniker 
 Vvs og Blikkenslager.
Det er det faglige udvalg for vvs-energiuddannelsen, som står bag uddannelsen. Det faglige udvalg består af TEKNIQ og Blik-og Rørarbejderforbundet.

EVU, El- og vvs-branchens uddannelser, er sekretariat for det faglige udvalg for vvs-energiuddannelsen.

Jobområder 
Vvs-energiuddannede arbejder typisk inden for et eller flere af følgende jobområder: 
 Teknologi, bad og design
 Service
 Ventilation og indeklima
 Energi og optimering
 bygningsinstallationer 
 Tag og facade

Specialer 
Vvs-energiuddannelsen har fire specialer

Vvs-installationstekniker 
Varighed 3 år og 9 måneder.

På dette speciale opnås kompetencer vedrørende installationsteknik, intelligent sanitetsteknik, sprinkler, plastsvejsning, vand og afløbsinstallationer, svejsning i stålrør og rustfrie materialer, kundeservice og teknisk projektstyring. 

Det er en meget alsidig vvs-uddannelse, som gør lærlingen klar til at arbejde selvstændigt sammen med kunder i private hjem, på byggepladser og på store arbejdspladser. Det kan f.eks. være et laboratorium, et stort hospital eller i et moderne kontordomicil. 

Uddannelsen berører også installation og service af velfærdsteknologiske løsninger, som blandt andet gør det muligt for handicappede og ældre at klare sig selv.

Vvs-energispecialist 
Varighed 4 år.

Specialet er for dem, der gerne vil arbejde med vedvarende og miljørigtig opvarmning, energioptimering og rådgivning. 

På specialet vvs-energispecialist får lærlingen færdigheder inden for planlægning, dimensionering, installation og servicering af:
 Energianlæg – gas- og oliefyr
 Vedvarende energi som solvarme, jordvarme og varmepumper
 Varmeforsyningsanlæg
 Kombinerede energianlæg som halmfyr, pillefyr, træfyr og brændeovn
 Lavtemperaturanlæg og ekspansionssystemer
 Installation og service af programmerbare styrings- og reguleringsautomatikker
 Installation og indregulering samt servicering af mekaniske og eltekniske komponenter
Det er også muligt at gennemføre specialet som talentspor eller som EUX-uddannelse, hvor man både får en erhvervsuddannelse og en gymnasial uddannelse på en gang.

Ventilationstekniker 
Varighed 4 år.

På specialet ventilationsteknik lærer man at skabe godt indeklima. Uddannelsen gør lærlingen i stand til at installere, servicere og indregulere ventillationsanlæg i både stor og lille skala. 

I løbet af uddannelsen får lærlingen færdigheder i: 
 Klima- og ventilationsanlæg
 Udsugningsanlæg
 Varmegenvindingsanlæg
 Airconditionanlæg
 Udsugningsanlæg fra industrielle processer som svejserøg, støv, sand, sod træspåner, metalstøv og andre faste partikler
 Klima- og ventilationsanlæg fra servicebrancher som laboratorier, storkøkkener, frisørsaloner, dyrehandler, etc.
 Klima- og ventilationsanlæg med særlige formål som styring af luftfugtighed (befugter og affugter), styring af luftblanding (ilt, m.v.), filtrering/behandling af luft med lugtgener
 Servicering, indregulering, fejlfinding og programmering på klima- og ventilationsanlæg
 Automatik og styringer i klima- og ventilationsanlæg
 Fremstilling af beslag, kanaldele og faconstykker i klima- og ventilationsanlæg
 Tildannelse af præfrabrikerede rør, profiler og kanaler til klima- og ventilationsanlæg

Vvs og blikkenslager 
Varighed 4 år

På specialet vvs-og blikkenslager lærer lærlingen at forskønne tage, facader, tårne og spir med pladearbejde i f.eks. kobber, zink og aluminium. Derudover lærer lærlingen at udføre basalt vvs-arbejde.

En lærling, der vælger specialet vvs og blikkenslager, vil i løbet af uddannelsen tilegne sig færdigheder inden for:
 Udfoldning og forarbejdning af tyndplade til agrender og nedløb
 Tage, tårne og facader i kobber, zink, aluminium, rustfast stål, stål eller skifer
 Inddækning af bygningsdele og ved gennembrud i tage og facader
 Afslutningsdetaljer i tyndplade ved murværk, træ-, plast-, beton-, glas-, stål- og tagkonstruktioner
 Beklædning af tag og facader med præfabrikerede pladeelementer
Installation og reparation af:
 Vand fra vandværk til taphane
 Gas til komfurer, varmtvand og rumopvarmning
 Varme med olie- eller gasfyr samt varmepumper.
 Fjernvarme fra kraftværk til radiator
 Køkkenvask, håndvask, toilet, bidet, brusekabiner og andet inventar i køkken, bad og bryggers
 Afløb i bygninger
 Mindre ventilationsanlæg

Videreuddannelse 
Der er mulighed for at læse videre som vvs-installatør og energiteknolog på et af landets erhvervsakadamier.

Det er muligt at blive "Autoriseret" ved at gennemgå en kontrol, som udføres af en række instanser, overvåget af Sikkerhedsstyrelsen.

Noter 

VVS
Håndværk